दीवार लेखन कर दी जाएगी चाइल्डलाइन की जानकारी
धनबाद | चाइल्डलाइन की ओर से किए जा रहे कार्यों की जानकारी जन- जन तक पहुंचाने के लिए हाई स्कूलों में दिवाल लेखन किया जाएगा। जिसके माध्यम से चाइल्ड लाइन हेल्प लाइन नंबर, इसका उपयोग, चाइल्ड लाइन में कौन फोन कर सकता है, चाइल्ड लाईन में क्यो फोन कर सकता है, चाइल्ड लाइन में कब फोन करें, चाइल्ड लाइन की विशेषता, चाइल्ड लाइन की कार्यप्रणाली, चाइल्ड लाइन धनबाद की संरचना आदि की जानकारी दी जाएगी। जिला शिक्षा पदाधिकारी डीडी राय ने सभी हाई स्कूलों को निर्देश दिया है।
रेलवेस्टेशन के आस-पास नशा मुक्ति केंद्र बनेगा | चाइल्डलाईन सलाहकार बोर्ड की बैठक 26 दिसंबर को उपायुक्त कार्यालय में आयोजित हुई। बैठक में कुल 12 एजेंडा पर चर्चा की गई। इनमें जिला में बच्चों के लिए शेल्टर होम की स्थापना, नि:शिक्त बच्चों को प्रमाण पत्र एवं स्वामी विवेकानंद योजना से जोड़ने के लिए प्रत्येक तीन माह पर प्रखंड स्तर पर कैंप का आयोजन, रेलवे स्टेशन के आस- पास नशा मुक्ति केंद्र स्थापित करना, प्रत्येक थाने में चाइल्ड लाईन का बोर्ड लगाने, सरकारी विद्यालयों में दिवाल लेखन, प्रखंड मुख्यालय और मिश्रित भवन में चाइल्ड लाइन का बोर्ड लगाने, चाइल्ड लाइन का वेबलिंक को जिला प्रशासन के वेबसाइट से जोड़े आदि कई मामलों पर सहमति बनी।
hin_Deva hin_Deva hin_Deva